
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ PLOKŠČIŲ SEN., PLOKŠČIŲ K., DVARO G. 6,  PERDAVIMO LAIKINAI NEATLYGINTINAI VALDYTI IR NAUDOTIS VIEŠAJAI ĮSTAIGAI „VILTIES ŽIEDAS“

2011 m.  liepos 28 d. Nr. T-146
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p., 11 str. 1 d., 13 str. 1 d. 2 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos „Vilties žiedas“ 2011 m. liepos 20 d. prašymą Nr. R-11-329,  nusprendžia:

1.
Perduoti viešajai įstaigai „Vilties žiedas“ laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 97/100 pastato, t.y. 319,83 kv. m ploto negyvenamąsias patalpas, esančias Plokščių sen., Plokščių k., Dvaro g. 6 (Nekilnojamojo daikto kadastro duomenų byloje Nr. 84/7615 unikalus pastato Nr. 8491-5000-6017, pastatas pažymėtas šifru 1B1/p, patalpų indeksai – 1-1, 1-2, 1-3, 1-4, 1-8, 1-9, 1-10, 1-11, 1-12, 1-13, 1-14, 1-15, 1-16, 1-17, 1-18, 1-19, 1-20) su katilinės pastatu (Nekilnojamojo daikto kadastro duomenų byloje Nr. 84/7615 unikalus pastato Nr. 8491-5000-6040, pastatas pažymėtas šifru 4 H1/p), viešosios įstaigos „Vilties žiedas“ įstatuose šiuo metu numatytoms funkcijoms vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo - priėmimo akto formas. 



3. Leisti viešajai įstaigai „Vilties žiedas“ atlikti pagal panaudos sutartį perduotų laikinai neatlygintinai valdyti ir naudotis savivaldybei nuosavybės teise priklausančių negyvenamųjų patalpų, esančių Plokščių sen., Plokščių k., Dvaro g.6, rekonstravimo darbus.

Meras 





Juozas Bertašius

